CELEX: 62014TN0375
Language: sl
Date: 2014-05-30 00:00:00
Title: Zadeva T-375/14: Tožba, vložena 30. maja 2014 – Al Naggar proti Svetu

28.7.2014   
            
            
               SL
            
            
               Uradni list Evropske unije
            
            
               C 245/25
            
         Tožba, vložena 30. maja 2014 – Al Naggar proti Svetu
   (Zadeva T-375/14)
   2014/C 245/34
   Jezik postopka: francoščina
   
      Stranki
   
   
      Tožeča stranka: Shahinaz Abdel Azizabdel Wahab Al Naggar (Kairo, Egipt) (zastopniki: J.-F. Bellis, R. Luff, A. Bailleux, Q. Declève, P. Vovan, S. Rowe in A. Yehia, odvetniki)
   
      Tožena stranka: Svet Evropske unije
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               ugotovi, da je tožba dopustna in utemeljena;
            
         
               —
            
            
               za ničen razglasi Sklep 2014/153/SZVP v delu, v katerem do 22. marca 2015 podaljšuje omejevalne ukrepe proti tožeči stranki iz Sklepa 2011/172/SZVP o omejevalnih ukrepih proti nekaterim osebam in subjektom zaradi razmer v Egiptu;
            
         
               —
            
            
               Svetu Evropske unije naloži plačilo stroškov postopka.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja pet tožbenih razlogov.
   
               1.
            
            
               S prvim tožbenim razlogom se zatrjuje kršitev člena 1 Sklepa 2011/172 (1), in sicer ker naj bi za samo tožečo stranko ne bilo ugotovljeno, da je odgovorna – niti se je kot takšne naj ne bi identificiralo – za nezakonito prisvojitev državnih sredstev, ampak naj bi zanjo omejevalni ukrepi veljali zgolj zato, ker je žena Ahmeda Abdelaziz Ezza (v nadaljevanju: A. Ezz).
            
         
               2.
            
            
               Z drugim tožbenim razlogom se zatrjuje kršitev člena 6 PEU v povezavi s členoma 2 in 3 PEU ter členoma 47 in 48 Listine Evropske unije o temeljnih pravicah, ker naj bi Sklep 2014/153 (2) nepravilno temeljil na neizpodbojni domnevi, da ne obstaja možnost, da bi bile v postopkih, začetih v Egiptu zoper tožečo stranko, kršene njene temeljne pravice.
            
         
               3.
            
            
               S tretjim tožbenim razlogom se zatrjuje kršitev členov 7, 16 in 17 Listine Evropske unije o temeljnih pravicah, ker naj bi Sklep 2014/153 uvajal nesorazmerne omejitve pravice do zasebnega življenja, lastninske pravice in svobode gospodarske pobude, ki jih uživa tožeča stranka.
            
         
               4.
            
            
               S tretjim tožbenim razlogom se zatrjuje kršitev členov 41, 47 in 48 Listine Evropske unije o temeljnih pravicah, ker naj bi Sklep 2014/153 ne vseboval ustrezne in zadostne obrazložitve ter naj bi bil sprejet ob kršitvi pravice tožeče stranke, da se izjasni.
            
         
               5.
            
            
               S petim tožbenim razlogom se zatrjuje očitna napaka pri presoji, in sicer ker (i) naj bi glede tožeče stranke nikoli ne obstaja nikakršna sodna preiskava v zvezi z nezakonito prisvojitvijo državnih sredstev; (ii) naj bi ravnanja A. Ezza bila običajna poslovna ravnanja in se jih zato ne bi smelo šteti za nezakonito prisvojitev državnih sredstev in (iii) naj bi v trenutku sprejetja Sklepa 2014/153 Svet ne upošteval dejstva, da naj bi tri leta po sprejetju prvih ukrepov pravni položaj A. Ezza ostal najmanj negotov.
            
         
      (1)  Sklep Sveta 2011/172/SZVP z dne 21. marca 2011 o omejevalnih ukrepih proti nekaterim osebam in subjektom zaradi razmer v Egiptu (UL L 76, str. 63).
   
      (2)  Sklep Sveta 2014/153/SZVP z dne 20. marca 2014 o spremembi Sklepa 2011/172/SZVP o omejevalnih ukrepih proti nekaterim osebam in subjektom zaradi razmer v Egiptu (UL L 85, str. 9).